b'\n_START_ARTICLE_\nVisayasinsarvinokka\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nVisayasinsarvinokalla on punainen p\xc3\xa4\xc3\xa4, mustan vihre\xc3\xa4, kiilt\xc3\xa4v\xc3\xa4 vartalo ja tukaania muistuttava iso nokka, jonka yl\xc3\xa4pinnassa on vekkipintainen, kova harja. Kasvojen iho on kirkkaan keltainen  ja silm\xc3\xa4 musta.  Lintu kasvaa 60-65 cm pitk\xc3\xa4ksi.\n_START_SECTION_\nLevinneisyys\n_START_PARAGRAPH_\nVisayasinsarvinokkia el\xc3\xa4\xc3\xa4 Filippiineill\xc3\xa4 Negroksen ja Panayn saarilla.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nVisayasinsarvinokka el\xc3\xa4\xc3\xa4 sademets\xc3\xa4ss\xc3\xa4. Mets\xc3\xa4n h\xc3\xa4vitys on ajanut sen uhanalaisuuteen. Nyt sen kanta on niin pieni, ett\xc3\xa4 mik\xc3\xa4 tahansa pieni onnettomuus tai varsinkin salamets\xc3\xa4stys voi vied\xc3\xa4 lajin sukupuuttoon.'